b"\n_START_ARTICLE_\nManuel Silva Su\xc3\xa1rez\n_START_SECTION_\nBiografia\n_START_PARAGRAPH_\nEn 1978, Manuel Silva es va doctorar en enginyeria autom\xc3\xa0tica pel Institut National Polytechnique de Grenoble (Fran\xc3\xa7a) i, en 1979, es va doctorar en enginyeria industrial per la Universitat de Sevilla._NEWLINE_En 1981 va passar a treballar com a catedr\xc3\xa0tic d'Enginyeria de Sistemes i Autom\xc3\xa0tica a l'Escola d'Enginyeria i Arquitectura de la Universitat de Saragossa, llavors Escola T\xc3\xa8cnica Superior d'Enginyers Industrials. Va ser director del centre entre 1987 i 1993 i, durant el seu mandat, va incorporar els estudis d'Enginyeria de Telecomunicaci\xc3\xb3 (1989) i d'Inform\xc3\xa0tica (1992) a la universitat aragonesa. A m\xc3\xa9s, va fundar el Grup d'Enginyeria de Sistemes i Inform\xc3\xa0tica, precedent de l'actual Departament d'Inform\xc3\xa0tica i Enginyeria de Sistemes, i va ser diverses vegades membre del Claustre i de la Junta de Govern de la Universitat de Saragossa._NEWLINE_L'any 2000 va ser nomenat Acad\xc3\xa8mic Numerari de la Reial Acad\xc3\xa8mia d'Enginyeria d'Espanya i, en 2014, va passar a ingressar com a Acad\xc3\xa8mic electe a la Reial Acad\xc3\xa8mia de Ci\xc3\xa8ncies Exactes, F\xc3\xadsiques, Qu\xc3\xadmiques i Naturals de Saragossa amb el discurs  De discretos y fluidos: entre la fidelidad y complejidad.\n_START_SECTION_\nObra\n_START_PARAGRAPH_\nManuel Silva figura com a autor o coautor de m\xc3\xa9s de tres-centes publicacions._NEWLINE_El seu camp preferent de recerca s\xc3\xb3n els sistemes d'esdeveniments discrets (SED), sobretot en el paradigma de les xarxes de Petri. Es considera que Silva va introduir aquestes representacions en Espanya amb el llibre Las Redes de Petri en la Autom\xc3\xa1tica y la Inform\xc3\xa1tica (Ed. AC, Madrid, 1985).\n_START_SECTION_\nPremis i reconeixements\n_START_PARAGRAPH_\nManuel Silva va rebre la medalla de la ciutat de Lille en 1996, i el premi de l'Associaci\xc3\xb3 d'Enginyers de Telecomunicaci\xc3\xb3 al gener de 2001. Va ser investit doctor honoris causa per la Universitat de Reims-Champagne-Ardenne al novembre de 2005."